Sagen angår opgørelsen af lønsumsafgiftsgrundlaget for perioden fra den 1. januar 2010 til den 31. december 2012 for fællesregistreringen, hvor PFA Pension, Forsikringsaktiesel... Vis mere
Ret: Københavns Byret (1. instans)
Faggruppe: Civilsag — Almindelig civil sag
Sagsemner: Afgifter;
Sager med en værdi over 1 mio kr.;
Skat;

/

DOMSRESUMÉ – CIVIL

KØBENHAVNS BYRET - DOMHUSET NYTORV 25 - 1450 KØBENHAVN K - TELEFON 99 68 70 00

7. juli 2023

Opgørelse af pensionsforsikringsselskabs lønsumsafgift

Sagen angik PFA Pensions opgørelse af lønsumsafgiftsgrundlaget for perioden fra den 1. januar
2010 til den 31. december 2012.

Sagsnummer: BS-11583/2020-KBH

Sagen kort fortalt

Sagens hovedproblem var, om betingelserne for at tilsidesætte PFA Pensions skøn over fordelingen

af de ansattes arbejde mellem lønsumsafgiftspligtige og ikke-lønsumsafgiftspligtige aktiviteter

vedrørende fast ejendom var opfyldt, jf. lønsumsafgiftslovens § 1, stk. 1, jf. § 4, stk. 2, nr. 1, og stk.

4. Dernæst angik sagen, om skattemyndighedernes skøn havde været egnet til at give et mere

retvisende billede af det faktiske tidsforbrug end det skøn, som PFA Pension havde foretaget.

Sagens udfald
Retten fastslog, at PFA Pensions skøn var misvisende, og at skattemyndighedernes skøn var mere
retvisende.

PFA Pension havde pligt til at udarbejde skriftlige aftaler om koncerninterne transaktioner af enhver
art, og koncernen havde opfyldt denne forpligtelse med administrationsaftaler mellem PFA Pension
og koncernens ejendomsselskaber. Ydelser mellem selskaberne var faktureret og bogført.

Skattemyndighedernes skøn var baseret på disse aftaler, og skattemyndighederne havde lagt til
grund, at de skriftlige aftaler omfattede alt arbejde, som PFA Pension udførte for
ejendomsselskaberne.

PFA Pension blev tilpligtet at betale sagens omkostninger.

Sagen var en tredommersag, og dommerne var enige om sagens udfald.

 
 
 
Afgørelsesdato



/

Dommen blev afsagt af Københavns Byret den 7. juli 2023.

WWW.DOMSTOL.DK/KOBENHAVNSBYRET



/2